b'\n_START_ARTICLE_\nAlojz \xc5\xbdokalj\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je trgovsko \xc5\xa1olo v Celju in se pred 2. svetovno vojno zaposlil v odvetni\xc5\xa1ki pisarni Zdol\xc5\xa1ek v Bre\xc5\xbeicah. Kmalu po okupaciji Kraljevine Jugoslavije se je pridru\xc5\xbeil partizanom na Dolenjskem. V \xc4\x8dasu NOB je bil med drugim politi\xc4\x8dni komisar 4. bataljona brigade Ivana Cankarja, 12. slovenske narodnoosvobodilne udarne brigade in 14. divizije. Februarja 1945 je od\xc5\xa1el na \xc5\xa1olanje v Sovjetsko zvezo, 1947 pa kon\xc4\x8dal voja\xc5\xa1ko akademijo v Beogradu in bil na njej kasneje tudi predavatelj. V JLA je opravljan \xc5\xa1e dol\xc5\xbenost poveljnika divizije in na\xc4\x8delnika \xc5\xa1taba korpusa. Bil je tudi v diplomatski slu\xc5\xbebi, med drugim je bil voja\xc5\xa1ki ata\xc5\xa1e na jugoslovanskem veleposlani\xc5\xa1tvu v Budimpe\xc5\xa1ti in Sofiji. Po letu 1962 pa je bil tudi sekretar za promet in zveze v Izvr\xc5\xa1nem svetu Socialisti\xc4\x8dne republike Slovenije. Je nosilec partizanske spomenice 1941.'